ग्रामीण उदरगत म्हळ्यार लोकांची अर्थीक स्थिती सुधारप तशेंच सामाजीक सुधारणां हाडप. ग्रामीण लोकांक बरी समृध्दी दिवपा खातीर ग्रामीण उदरगत कार्यावळी, नियोजनांचे विकेंद्रीकरण, जमीन सुधारणां बरे तरेन चालीक लावप आनी रीण मेळोवपाक चड वाट ह्या गजालींनी लोकांचो मोठ्या प्रमाणांत भागीदारी हांचेर भर दिवप.
 सुरवातेक, शेतकी, उद्देग, दुरसंचार, शिक्षण, भलायकी आनी तत्सम वाठारांच्या उदरगतीचेर मुखेल भर दिताले. पूण उपरांत, सरकाराच्या यत्नांक तळागळांत लोकांचो प्रत्यक्ष आनी अप्रत्यक्षपणान वांटो फावो त्या प्रमाणांत मेळ्ळो जाल्यारच गतीन उदरगत मेळोवपाक शकता हे समजले आनी भर दुसऱ्या क्षेत्राचेर पावलो.
 ग्रामीण वाठारांत चडशा उदरगत आनी कल्याणकारी कामां खातीर केंद्रक मंत्रालय आशिल्ल्यान, देशाच्या एकंदर उदरगत रणनितींत ग्रामीण उदरगत मंत्रालयाची म्हत्वाची भुमिका आसता. उदरनिर्वाह संदी वाडोवन, सामाजीक सुरक्षा जाळे दिवन आनी विकासा खातीर साधनसुविधा वाडोवन गरिबी नश्ट करपा खातीर भौआयामी रणनिती वरवीं ग्रामीण भारताचो तिगून उरपी आनी सर्वसमावेशक विकास करप हो मंत्रालयाचो ध्येय आनी उद्देश आसा. ग्रामीण भारतांत जिणेचो दर्जो सुधारपाची आनी उदरगतीचो समतोल सारको करप, ह्या प्रक्रियेंत समाजातल्या सगल्यांत चड फाटी आशिल्ल्या गटांमेरेन पावपाची आस्त आसा. 